
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/23-003/1603
URBROJ: 251-13-11-16/002-23-3
Zagreb, 31. kolovoz 2023.
			
Z A P I S N I K

s  28. sjednice Vijeća Mjesnog odbora „Nikola Tesla“, održane 31. kolovoza 2023. u 19.00 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Luka Kamenečki, Vanja Spirin, Hrvoje Vraneš, Ivan Žanić
Nenazočni članovi Vijeća: Dario Dedić i Ivana Zovko

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve nazočne. Utvrđuje da je na sjednici nazočno 5 od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje Zapisnik s 27. sjednice koji je prihvaćen JEDNOGLASNO.

Predsjednica predlaže dopunu dnevnog reda točkom :
1. Prijedlog zaključka o imenovanju člana Školskog odbora Osnovne škole August Šenoa

DNEVNI RED

1. Godišnji izvještaj o izvršenju Financijskog plana Mjesnog odbora „Nikola Tesla“ za 2022. godinu
2. Prijedlog zaključka o postavljanju javne rasvjete u dječji park u Susedgradskoj ulici
3. Prijedlog zaključka o sadnji zamjenskih stabala na području Mjesnog odbora „Nikola Tesla“
4. Prijedlog zaključka o imenovanju člana Školskog odbora Osnovne škole August Šenoa
5. Aktualna problematika na području Mjesnog odbora „Nikola Tesla“
6. Pitanja, prijedlozi i obavijesti

koji je prihvaćen JEDNOGLASNO.







Ad. 1. Godišnji izvještaj o izvršenju Financijskog plana Mjesnog odbora „Nikola Tesla“ za 2022. godinu

Na temelju članka 79. stavka 1. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst, 16/22), Financijskog plana Gradske četvrti Trešnjevka - sjever za 2022. godinu (Službeni glasnik Grada Zagreba 4/22) i članka 28. stavka 1. Poslovnika o radu Vijeća Mjesnog odbora „Nikola Tesla“, Vijeće Mjesnog odbora „Nikola Tesla“ na 28. sjednici, 31. kolovoza 2023., donijelo je

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Nikola Tesla'' za 2022.

Članak 1. 
Godišnji izvještaj o izvršenju Financijskog plana Mjesnog odbora ''Nikola Tesla'' za 2022. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2022.
(kn)
	Ostvareno prihoda za 2022.
(kn)
	Ostvareno rashoda za 2022.
(kn)
	Indeks (5/3*100)

	1
	2
	3
	4
	5
	6

	 
	RASHODI
	645.400,00
	645.400,00
	582.938,57
	90,32

	3
	RASHODI POSLOVANJA
	645.400,00
	645.400,00
	582.938,57
	90,32

	32
	Materijalni rashodi
	645.400,00
	645.400,00
	582.938,57
	90,32

	323
	Rashodi za usluge
	547.000,00
	547.000,00
	500.022,10
	91,41

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	547.000,00
	547.000,00
	500.022,10
	91,41

	 
	ODRŽAVANJE JAVNIH POVRŠINA
	259.000,00
	259.000,00
	259.000,00
	100,00

	 
	ODRŽAVANJE NERAZVRSTANIH CESTA
	288.000,00
	288.000,00
	241.022,10
	83,69

	329
	Ostali nespomenuti rashodi poslovanja
	98.400,00
	98.400,00
	82.916,47
	84,26

	3291
	Naknade za rad predstavničkih i izvršnih tijela, povjerenstava i slično
	90.000,00
	90.000,00
	82.484,72
	91,65

	3299
	Ostali nespomenuti rashodi poslovanja
	8.400,00
	8.400,00
	431,75
	5,14



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora ''Nikola Tesla''.





Ad. 2. Prijedlog zaključka o postavljanju javne rasvjete u dječji park u Susedgradskoj ulici

Predsjednica usmeno informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

ZAKLJUČAK

1. Vijeće Mjesnog odbora „Nikola Tesla“ podržava prijedlog građana za postavljanje javne rasvjete u dječji park u Susedgradskoj ulici.

2. Sastavni dio ovog Zaključka je obrazloženje.

3. Ovaj Zaključak dostavlja se Vijeću Gradske četvrti Trešnjevka - sjever.

OBRAZLOŽENJE

Po primitku zahtjeva građana o potrebi za postavljanjem javne rasvjete u dječji park u  Susedgradskoj ulici, predsjednica Vijeća Mjesnog odbora „Nikola Tesla“ je izvršila očevid i zatekla situaciju kako su je i građani opisali – bez javne rasvjete. 
Vijeće Mjesnog odbora „Nikola Tesla“ se slaže da je javna rasvjeta potrebna radi sigurnije dječje igre.

Ad. 3. Prijedlog zaključka o sadnji zamjenskih stabala na području Mjesnog odbora „Nikola Tesla“

Predsjednica usmeno informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

ZAKLJUČAK

1. Vijeće Mjesnog odbora „Nikola Tesla“ traži zamjensku sadnju stabala koja su porušena zbog olujnog nevremena, na području Mjesnog odbora „Nikola Tesla“.

2. Sadnja je potrebna na sljedećim lokacijama:

· livada u Ribničkoj ulici
· livada iza zgrade Selska cesta 121 a – f
· Selska cesta 125
· livada na adresi Selska cesta 119 (ispred privatne ekonomske škole)
· područje ispred Sportske gimnazije na Selskoj cesti 119
· Brloška cesta
· vanjsko dječje igralište kod Osnovne škole Augusta Šenoe
· drvored u Krapinskoj ulici na potezu od Selske ceste do Ozaljske ulice
· drvored u Lepoglavskoj ulici
· livada u Zorkovačkoj ulici
· istočni dio zgrade u Zorkovačkoj ulici
· područje ispred Dječjeg vrtića „Bajka“ ( MoFit parkiralište)
· Kostelska ulica
· park na križanju Krapinske ulice i Kostelske ulice.

3. Sastavni dio ovog Zaključka je obrazloženje.

4. Ovaj Zaključak dostavlja se Vijeću Gradske četvrti Trešnjevka - sjever.

OBRAZLOŽENJE

Vijeće Mjesnog odbora „Nikola Tesla“ traži i inspekciju postojeće drvne građe u cilju planske sadnje na način da se za stabla s rokom dotrajalosti u roku 5 godina što prije posade zamjenske mladice koje će stasati do trenutka kada će se stablo s rokom dotrajalosti rušiti.
Vijeće Mjesnog odbora „Nikola Tesla“ traži zamjenu stabala gdje će struka odlučiti o vrsti zamjenskog stabla, ali vodeći računa o dostojnoj zamjeni po pitanju obujma srušenog stabla, količini hlada koje je izgubljeno i brzini rasta kako bi se što prije došlo do stanja koje je izgubljeno u nevremenu, te svakako izbjegavati alergena stabla.


Ad. 4. Prijedlog zaključka o imenovanju člana Školskog odbora Osnovne škole August Šenoa
Predsjednica usmeno informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

ZAKLJUČAK

1. Vijeće Mjesnog odbora „Nikola Tesla“ predlaže Luku Kamenečkog kao člana Školskog odbora Osnovne škole August Šenoa iz redova Vijeća Mjesnog odbora „Nikola Tesla“.

2. Luka Majić više nije član Vijeća Mjesnog odbora „Nikola Tesla“, stoga članovi Vijeća predlažu novog predstavnika koji udovoljava svim kriterijima propisanih od strane Gradske uprave.

3. Ovaj Zaključak dostavlja se Vijeću Gradske četvrti Trešnjevka - sjever.

Ad. 5. Aktualna problematika na području Mjesnog odbora „Nikola Tesla“

Aktualna problematika započinje informacijom o učinjenom od zadnje sjednice prvenstveno o prijavama nadležnim gradskim službama svih nepravilnosti i oštećenja na području Mjesnog odbora nakon oluje u srpnju; grane koje prijete dječjem parku, srušene kante za otpatke, grane nad pločnicima, neispravna fonta i curenje vode.
Također, se je raspravljalo i o primljenim mailovima i ostvarenom u zadnjih mjesec dana:
· UPIT - udruga Rotaract Zagreb 1242 - ustupanje prostora
· Z1 površina u vlasništvu Grada Zagreba asfaltirana i koristi se kao privatni parking firme
· Odgovor: Bosiljevska ulica – Trešnjevka
· KOMUNIKACIJA
· TS - OPERATIVNI PLANOVI
· Zagrebačka oluja
· OBAVIJEST
· Građevinska folija
· TS - OPERATIVNI PLANOVI
· Škola animacije za djecu
· zatvaranje selska
· e- pošta mjesnih odbora
· OBAVIJEST - dopis digitalni potpis
· zatvaranje podvožnjak zagrebačka
· Prijedlog za plan malih komunalnih akcija
· Plesnjaci za osobe starije živote dobi - podaci, mole se
· UBDR Trešnjevka - obilježavanje Dana pobjede i Domovinske zahvalnosti te Dana hrvatskih branitelja u subotu, 05.08.2023. u 10 sati
· ETM 2023_poziv za iskazivanje interesa za provedbu aktivnosti
· Fw: "Umanjimo im brige" - prikupljanje registracija korisnika BESPLATNIH paketa za uštedu energije
· ParkingDay - dodatne informacije
Raspravljalo se o nadolazećem Parking danu na kojem će članovi vijeća nastupiti kao „info pult“ i na kojem će se izmjenjivati prema mogućnostima.
Potpredsjednik je sve informirao o stanju preimenovanja parka prve hrvatske štedionice.
Ad. 6. Pitanja, prijedlozi i obavijesti

Član Vijeća Ivan Žanić upozorava na telefonski kabel koji je srušen tokom nevremena i koji i dalje nije saniran. Nalazi se kod bočnog ulaza u OŠ Augusta Šenoe (kod MO-FITa). Nadalje, obavještava da i dalje nije vraćen znak zabrane za pse na ulazima u parku prve hrvatske štedionice pa dolazi do sukoba roditelja i vlasnika pasa. Treći problem je što i dalje u Ribničkoj ulici kod drugog prometnog uspornika, kante za otpatke skrivaju prometni znak što može dovesti do oštećenja imovine ili ugroze ljudi.
Potpredsjednik obavještava da na adresi Ribnička ulica 59 stablo krošnjom prijeti javnoj površini.
Svi članovi vijeća su se složili da navedeni primjeri, iako već prijavljivani gradskim službama i dalje nisu sanirani te iste treba ponovo prijaviti komunalnom redaru kako bi se izvršio očevid i što prije stanje stavilo u prihvatljivo.
Sljedeća sjednica je dogovorena za utorak, 12.9.2023. u 19.00 sati.
Sjednica je završila u 19:50 sati.                                                                                                                                                                                                           
                                                                                                                   Predsjednica
                                                                                                          Vijeća Mjesnog odbora
                                                                                                                 „Nikola Tesla“

Prilog: Izvješće o glasovanju

